প্রথমবার টসে জিতলেন শুভমন গিল! ব্যাটিংয়ের সিদ্ধান্ত ভারতের

ওয়েব ডেস্ক : শুক্রবার ওয়েস্ট ইন্ডিজের (West Indies) বিরুদ্ধে দ্বিতীয় টেস্ট (Second test) খেলতে নেমেছে ভারত (India)। দিল্লির অরুণ জেটলি স্টেডিয়ামে এই ম্যাচ ইতিমধ্যে শুরু হয়েছে। এই ম্যাচে টসে জিতে ব্যাটিংয়ের সিদ্ধান্ত নিলেন অধিনায়ক শুভমন গিল (Subhman Gill)। এই ম্যাচে দ্বিতীয় টেস্টে অপরিবর্তিত একাদশ নিয়েই মাঠে নামল ভারত। অন্যদিকে অধিনায়ক হিসাবে প্রথমবার টসে জিতলেন গিল।

ক্যারিবিয়ানদের বিরুদ্ধে প্রথম টেস্টেও এক তরফা দাপট দেখিয়েছিল ভারত (India)। সেই টেস্টে সেঞ্চুরি করেছিলেন তিন জন ভারতীয় ব্যাটার। এর পাশাপাশি অসাধারণ বোলিংয়ের কারণে মাত্র আড়াই দিনে ওই ম্যাচ শেষ হয়েছিল। আহমেদাবাদের সেই ছবি দিল্লিতেও ফিরিয়ে আনতে চায় ব্লু ব্রিগেড। এদিন টসে জেতার পর অধিনায়ক গিল বলেন ধারাবাহিকতাটা বজায় রাখা অত্যন্ত জরুরি। যেভাবে দল আহমেদাবাদে খেলেছে, সেই ছন্দ ধরে রাখতে হবে দিল্লিতেও।

আরও খবর : ব্যর্থ মহাতারকারা! দক্ষিণ আফ্রিকার বিরুদ্ধে আসাধারণ ব্যাটিং রিচা-র

অন্যদিকে, দ্বিতীয় টেস্টে প্রথমে ব্যাট করার সিদ্ধান্ত নিয়েছেন গিল (Subhman Gill)। মনে করা হচ্ছে প্রথমেই বড় রান তুলে বিপক্ষকে চাপে ফেলতে চাইছে ভারত (India)। পাশাপাশি এদিন টসের সময় শুভমনে জিজ্ঞাসা করা হয়েছিল, তিনি টেস্ট এবং ওয়ানডেতে জাতীয় দলের অধিনায়ক ও টি-২০তে সহ-অধিনায়কের দায়িত্ব কীভাবে সামলাচ্ছেন ? উত্তরে গিল বলেন, আধিনায়কত্ব আমাকে বদলায়নি। এমি দায়িত্ব নিতে ভালোবাসি। আর নতুন দায়িত্ব পেয়ে আমি খুশি।

দেখে নেওয়া যাক ভারত ও ওয়েস্ট ইন্ডিজের একাদশে কারা রয়েছেন…

ভারতের একাদশে রয়েছেন, যশস্বী জয়সওয়াল, কেএল রাহুল, সাই সুদর্শন, শুভমান গিল (অধিনায়ক), ধ্রুব জুরেল (উইকেটকিপার), রবীন্দ্র জাদেজা, ওয়াশিংটন সুন্দর, নীতীশ কুমার রেড্ডি, কুলদীপ যাদব, জশপ্রীত বুমরাহ, মহম্মদ সিরাজ

ওয়েস্ট ইন্ডিজের একাদশে রয়েছেন, তেগনারিন চন্দ্রপল, জন ক্যাম্পবেল, অ্যালিক অ্যাথানাজে, শাই হোপ, টেভিন ইমলাখ (উইকেটকিপার), রস্টন চেজ (অধিনায়ক), জাস্টিন গ্রিভস, জোমেল ওয়ারিকান, খারি পিয়ের, অ্যান্ডারসন ফিলিপ, জেডেন সিলস